Ramen - supa japoneza cu taitei 

Ingrediente:
● Oase de porc - 1 kg 
● Muschiulet de porc - 1 buc 
● Oua - 4 buc 
● Taitei chinezesti - 300 g  (oricare preferati si aveti la indemana)
● Ceapa verde - 5 buc 
● Praz - 1 buc 
● Ghimbir - 10 g  (o bucata cat nuca)
● Ardei gras - 1 buc 
● Usturoi (catei) - 5 buc 
● Ciuperci - 2 buc  (de preferat shiitake uscate, dar puteti pune si altele, pe care le aveti la indemana)
● Sos de soia - 5 linguri 
● Sare - 1 lingura 

Mod de preparare:
1. 1. Preparati si fierbeti supa de carne
Eu prefer s-o fierb chiar cu 1 zi inainte, sa se patrunda bine toate aromele si sa fiarba in voie.
 - Deci, mai intai puneti oasele de porc intr-un bol mare, turnati apa rece sa le acopere bine si lasati asa 1 ora.
2. Dupa acest timp scurgeti apa din bol, aranjati oasele intr-o oala mare, adaugati iarasi apa, cat sa le acopere, si puneti la fiert.
Cand incepe sa clocoteasca, faceti focul mic si lasati sa fiarba inca 15 minute.
3. Cand au trecut 15 minute, scurgeti atent apa fierbinte din oala, iar oasele le mai spalati bine sub jet de apa calda la robinet.
Cam asa ajungeti sa le aveti gata pentru a fierbe supa din ele.
4. Acum puneti din nou oasele in oala curata, adaugati peste ele - 3 fire de ceapa verde, prazul(bine spalat si taiat bucati mari),1 ardei intreg(curatat de cotor), ghimbirul proaspat taiat felii, catetii de usturoi si ciupercile shiitake/altele(daca aveti).
Turnati apa cat sa le acopere bine pe toate si puneti pe foc. Cand incepe sa fiarba, faceti focul mic si lasati asa 4 ore.
5. Dupa aceste 4 ore puneti in supa muschiuletul de porc crud, si mai lasati inca 1 ora la fiert.
La final inchideti focul si lasati supa sa se mai patrunda/raceasca 1-2 ore, sau chiar peste noapte.
6. Apoi scoateti din supa muschiuletul fiert - il vom taia felii si folosim la toppingul final.
7. Restul de oase si legume le strecurati printr-o sita - eu folosesc mai intai una mai simpla si mare, apoi alta mai fina - sa fie supa cat mai clara.
Oasele si legumele nu le mai folosesc la nimic, le arunc, eventual pastrez doar ciupercile pentru topping.
8. Si gata, avem supa consistenta si clara. A ramas sa o infierbantam bine pe foc, doar s-o potrivim cu vreo 4-5 linguri sos de soia(dupa gust), si eventual sare. Dar daca aveti un sos de soia bun, sarea s-ar putea sa nu mai trebuiasca.
Recomand sa adaugati sosul de soia cate putin si gustati dupa fiecare adaugire, sa va placa combinatia cu supa. Eu am ramas surprinsa cat de bine drege supa si la gust, si la culoare.
9. 2. Pregatim toppingurile si taiteii.
Cat supa asteapa fierbinte, pregatim toppingurile - mai intai taiati muschiuletul fiert felii subtiri, si eventual ciupercile.
10. Puneti ouale la fiert in apa clocotita, timp de 6 minute.
Apoi le scoateti in apa rece si lasati 5-10 minute.
Am fiert aici 2 oua pentru 4 portii de ramen(folosim jumatate de ou la 1 portie), si a doua zi am fiert inca 2 pentru alta tura de servit.
11. Fierbeti taiteii chinezesti conform cu instructiunile de pe punga.
12. Dupa ce le scurgeti de apa, puteti optional sa le mai dregeti cu 1-2 linguri ulei de susan prajit - pentru un plus de aroma si le va tine mai rasfirati.
13. Taiati marunt ceapa verde si eventual niste morcov crud fideluta fina, chiar mi-a placut cum se simte in supa.
14. 3. Montati supa.
Intr-un bol adanc puneti o mana de taitei, turnati supa fierbinte cat sa le acopere bine.
15. Ornati cu cateva felii de muschiulet, o jumatate de ou fiert, ceapa verde si alte topping-uri dupa preferinte - ciuperci feliate, porumb dulce, morcovi, ceapa verde, etc.
Pentru un plus de savoare recomand sa o stropiti cu un pic de ulei aromat/picant chinezesc - reteta aici. Copiilor nu le-am pus pentru ca nu suporta sa fie ceva chiar si usor picant in mancare, dar noi chiar am savurat-o in asa combinatie.
A fost neasteptat de buna si cu siguranta a devenit una din preferatele noastre. Recomand neaparat macar s-o incercati.
Pofta Buna!